Številka: 900-45/2012-4

Datum: 5. 4. 2012

**Z A P I S N I K**

9. redne seje Sveta Četrtne skupnosti Rožnik MOL, ki je bila v četrtek, 16. 2. 2012 ob 18,00 uri v prostorih Službe za lokalno samoupravo, MU, MOL, Viška cesta 38 v Ljubljani.

Sejo je na podlagi 58. člena Statuta Mestne občine Ljubljana, sklical in vodil predsednik Sveta Četrtne skupnosti Rožnik, MOL gospod Anton Gunde (v nadaljevanju: predsedujoči).

NAVZOČI ČLANI SVETA: Tatjana Burnik, Dušan Fatur, Anton Gunde, Borut Knez, Daniel Kušer, Saša Novak, Tomaž Šemrov in Vesna Škerl.

ODSOTNI ČLANI SVETA: Gregor Ciglar, Tomaž Čučnik, Selma Halilović Ana Iskra, Rastko Korošec, Živa Vidmar in Jožica Vrhunc.

OSTALI NAVZOČI: Špela Šivavec in Edita Vreg, javni uslužbenki SLS, MU, MOL.

Na začetku seje je predsedujoči ugotovil, da je od 15 članov sveta prisotnih 8 članov, kar pomeni, da je bil svet sklepčen in je lahko začel z delom.

**Seja se je snemala.**

Seja je bila sklicana z naslednjim

**DNEVNIM REDOM:**

1. **Pregled in potrditev zapisnika 8. redne seje Sveta Četrtne skupnosti Rožnik, MOL.**
2. **Poročilo predsednika Sveta Četrtne skupnosti Rožnik, MOL.**
3. **Dogovor s finančno komisijo sveta ČS Rožnik o pripravi izvedbenega načrta izvajanja programov Četrtne skupnosti Rožnik, za leto 2012.**
4. **Zahteva za dostop do določenih informacij javnega značaja, ki so nujno potrebne za izvajanje programov Četrtne skupnosti Rožnik.**
5. **Pobude in predlogi članov sveta Četrtne skupnosti Rožnik.**
6. **Razno.**

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 8. REDNE SEJE SVETA ČETRTNE SKUPNOSTI ROŽNIK, MOL**

Razprave o predlogu zapisnika ni bilo, zato je predsedujoči dal na glasovanje naslednji:

**Predlog SKLEPA št.: 1/9:**

**Svet Četrtne skupnosti Rožnik, Mestne občine Ljubljana, je potrdil zapisnik 8. redne seje Sveta Četrtne skupnosti Rožnik, MOL.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 1/9 je bil sprejet.**

**AD 2**

**POROČILO PREDSEDNIKA SVETA ČS ROŽNIK, MOL**

Predsedujoči je pojasnil, da se je v času od zadnje seje udeležil kar nekaj sestankov in posvetov. Na žalost pa ni prišlo do sestanka o avtobusnih progah LPP zaradi terminske neusklajenosti.

Udeležil se je tudi javne razprave o Planu prometne politike MOL, vodil jo je podžupan, profesor Koželj. Promet v Ljubljani naj bi postal bolj prijazen, več naj bi bilo kolesarskega prometa in večje peščeve površine.

Predlagane so bile nekatere rešitve, ki zadevajo tudi Četrtno skupnost Rožnik. Med drugim cestno povezavo med Grbo in Tržaško cesto, kar je sicer lepo in prav, vendar je to tak zalogaj, da je v treh letih neizvedljiv.

Osebno je menil, da mora Četrtna skupnost Rožnik, dati prednost protipoplavnim ukrepom.

Predsedujoči je prisotne seznanil, da je oblikoval pripombe na Predlog prometne politike v MOL in so bile poslane podžupanu Koželju. Predlagal je, da se te pripombe pošlje tudi vsem svetniškim klubom, ki so zastopani v Mestnem svetu.

Razprave ni bilo, zato je predsedujoči dal na glasovanje naslednji:

**Predlog SKLEPA št.: 2/9:**

**Svet Četrtne skupnosti Rožnik, Mestne občine Ljubljana, pošlje pripombe na Plan prometne politike v MOL, tudi vsem svetniškim klubom, ki so zastopani v Mestnem svetu Mestne občine Ljubljana.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 2/9 je bil sprejet.**

Predsedujoči je prisotne tudi seznanil o delovnem srečanju predsednic in predsednikov svetov ČS MO, ki je bil organiziran zaradi uvedbe novega sistema finančnega poslovanja – MFERAC.

Delovnega srečanja se je udeležila predsednica finančne komisije, gospa Tatjana Burnik in predstavila bistvene zadeve.

Finančno poslovanje ČS, je potrebno načrtovati pravočasno, saj so postopki bolj zahtevni in je potrebno zanje več časa.

**AD 3**

**DOGOVOR S FINANČNO KOMISIJO ČS ROŽNIK O PRIPRAVI IZVEDBENEGA NAČRTA IZVAJANJA PROGRAMOV ČETRTNE SKUPNOSTI ROŽNIK, ZA LETO 2012**

Predsedujoči je predlagal, da finančna komisija pri Svetu ČS Rožnik pripravi izvedbeni načrt izvajanja programov četrtne skupnosti Rožnik za leto 2012. Izvedbeni načrt se pošlje vsem članom sveta skupaj z vabilom za naslednjo sejo sveta in se ga bo potrdilo.

**AD 4**

**ZAHTEVA ZA DOSTOP DO NEKATERIH INFORMACIJ JAVNEGA ZNAČAJA, KI SO NUJNO POTREBNE ZA IZVAJANJE PROGRAMOV ČETRTNE SKUPNOSTI ROŽNIK, MOL.**

Predsedujoči je prisotne seznanil s pomanjkanjem določenih informacij, za katere je osebno prepričan, da so informacije javnega značaja. Četrtna skupnost je po navadi veliko prepozno seznanjena s posegi v prostor. ČS je vključena le ob javnih razgrnitvah, ne pozna pa drugih pomembnih podatkov. Recimo most, pri Biotehniški fakulteti je že zgrajen, simulira tudi cesto, pa vendar o tem ne vemo nič. Ne vemo kdaj se bodo dela izvajala, katera firma bo dela izvajala, koliko časa bodo trajala, kako bodo vplivala na četrtno skupnost….

Ko je predsedujoči to omenil nekdanjemu županu Zoranu Jankoviću, je dobil odgovor, da četrtne skupnosti takih podatkov ne potrebujejo.

Od pristojnih bi morali zahtevati, da dobimo vsaj osnovne informacije o posegih v prostor. Predsedujoči je dal na glasovanje naslednji

**Predlog SKLEPA št.: 3/9:**

**Svet Četrtne skupnosti Rožnik, Mestne občine Ljubljana, želi biti seznanjen s posegi v prostor na območju Četrtne skupnosti Rožnik. Nujno bi moral biti seznanjen z deli, ki se bodo izvajala, kdo izvajalec del, koliko časa bodo dela potekala, kako bodo vplivala na ČS, kakšni so prečni in vzdolžni profili in kdo je odgovoren.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 3/9 je bil sprejet.**

**AD 5**

**POBUDE IN PREDLOGI ČLANOV SVETA ČS ROŽNIK, MOL**

Gospod Dušan Fatur je povedal, da je na Viču odprt dnevni center za starejše. To informacijo bi bilo zelo dobro prenesti zainteresiranim krajanom.

Gospod Tomaž Šemrov je povedal, da bo to informacijo objavil na spletnih straneh Četrtne skupnosti Rožnik.

Gospod Dušan Fatur je prisotne še seznanil, da s 11. 12. 2011 prvič po 155 letih prenehal voziti potniški vlak iz Ljubljane v Trst. Naenkrat smo ostali brez železniške povezave med Ljubljano in Italijo. Omenjena proga je obratovala celo med drugo svetovno vojno.

**AD 6**

**RAZNO**

Pri tej točki dnevnega reda ni bilo razprave, zato je predsedujoči ob 19,30 uri zaključil sejo.

Zapisali:

Edita Vreg,

Špela Šivavec

 Anton Gunde

 Predsednik Sveta

 Četrtne skupnosti Rožnik

 Mestne občine Ljubljana